**Eesti Judoliit kuulutab välja konkurssi judotreeneri leidmiseks, kelle tööülesandeks on Audentese Spordikooli ning noortekoondiste (U18) ja (U21) treeningute läbiviimine.**

Audentese Spordigümnaasiumi ja noortekoondise treeneri põhiülesandeks on igapäevane Audentese õppurite treenimine (2x päevas, aadressil Tondi 84, Tallinn), Eesti noorte- ja juunioride judokoondise ettevalmistus rahvusvahelisteks tiitlivõistlusteks. Laiemaks eesmärgiks on ette valmistada täiskasvanute koondise kandidaate. Noortetreener koordineerib noorte (U18) ja juunioride (U21) koondiste ettevalmistust tiitlivõistlusteks, Euroopa KV etappideks ja teisteks olulisteks rahvusvahelisteks võistlusteks ja laagriteks. Noortetreener töötab välja ning kooskõlastab Treenerite Nõukogu ja Eesti Judoliidu juhatusega koondise komplekteerimise alused ning ÕTK-dele ja turniiridele lähetamise ja rahastamise. Noortetreeneri kasutada on noorte ja juunioride judokoondisele ettenähtud vahendid ja noortetreener vastutab noorte ja juunioride koondise liikmete sportlike tulemuste ja meditsiinilise järelvalve eest.

Kandidaadilt eeldame:

* Erialast kõrgharidust (võib olla omandamisel)
* Kehtivat treeneri kutsetunnistust
* Arvuti kasutamise oskust
* Võõrkeelte oskus (suhtlemistasandil inglise ja vene keel)
* Head spordiala tundmist
* Head organiseerimisvõimet
* Meeskonna juhtimise kogemust
* Analüüsivõimet
* Täpsust ja korrektsust
* Väga head suhtlemisoskust

Omalt poolt pakume

* Kindlat palka
* Stabiilset tööd
* Enesetäiendamise võimalusi
* Paindlikku tööaega
* Kaasaegseid töövahendeid

Konkursil osaleda soovijatel palume saata avaldus, CV, nägemus koondise moodustamise alustest, eelarve U-18 ja U-21 koondiste kohta (1 aasta) ja motivatsioonikiri (1 lk) **hiljemalt 15.12.2014** Eesti Judoliidu e-mailile info@judo.ee.